Yuki Tsunoda

**Yuki Tsunoda** (f.11. maí, 2000) er japanskur ökuþór sem er varaökumaður fyrir Red Bull Racing og Racing Bulls í Formúlu 1. Árið 2021 fékk Tsunoda samning hjá AlphaTauri liðinu og keppti sína fyrstu keppni í Barein kappakstrinum. AlphaTauri breytti um nafn árið 2024 yfir í RB (seinna í Racing Bulls). Eftir fyrstu tvær keppnir 2025 tímabilsins var skipt Liam Lawson frá Red Bull yfir til Racing Bulls og Tsunoda fór þá yfir til Red Bull.

## Yngri ferillinn
Þegar Yuki Tsunoda var 10 ára gamall hóf hann að keppa í JAF unglingameistaramótaröðinni í karting(JAF Junior Karting Championship). 6 árum seinna þegar hann var á 16. aldursári árið 2016 útskrifaðist hann í Honda Suzuka kappaksturbrauta skólanum(Honda’s Suzuka Circuit Racing School) eftir það sama ár fór hann að keppa í japönsku Formúlu 4. Það stóð tæpt að Tsunoda hefði ekki komist inn í mótaröðina þar sem honum gekk ekki nógu vel í loka kappakstri skólans og var langt á eftir fyrstu mönnum. En Satoru Nakajima sem var þá skólastjóri Honda Suzuka kappaksturbrauta skólans og fyrrum Formúlu 1 keppandi gaf Tsunoda meðmæli sem gerði það að verkum að Tsunoda komst inn. Tsunoda var í 2 ár í japönsku Formúlu 4 árin 2017 og 2018. Fyrra tímabilið endaði hann í 3. sæti í heildina og vann þrjár keppnir. Fyrsti sigur hans var í Okayama í annarri umferðinni sem gerði hann þá að yngsta sigurvegara í sögu japönsku Formúlu 4 mótaraðarinnar. Árið 2018 varð Tsunoda meistari með 245 stig og sjö sigra. 

Árið 2019 fór Yuki Tsunoda að keppa í Formúlu 3 með Jenzer Motorsport liðinu og þá var hann einnig á samningi hjá Red Bull yngra liðinu(Red Bull junior team) sem var komið í samstarf við Honda sem er einn helsti styrktaraðili Tsunoda í kappakstri. Tsunoda var aðeins í 1 ár í Formúlu 3 og endaði 9. sæti í heildina í mótaröðinni. Árið 2020 keppti Tsunoda í Formúlu 2 með Carlin liðinu og endaði í 3. sæti í mótaröðinni þá 15 stigum á eftir Mick Schumacher sem varð meistari. Tsunoda hefði hæglega geta orðið meistari sem nýliði ef Bahrain kappaksturinn hefði gengið betur samkvæmt stjóra Carlin liðsins Trevor Carlin.

## Formúla 1
### AlphaTauri/Racing Bulls (2021–2025)
#### 2021
Árið 2021 fékk Yuki Tsunoda samning hjá AlphaTauri liðinu í Formúlu 1 og tók sætið af Daniil Kvyat. Pierre Gasly varð liðsfélagi Tsunoda það tímabil. Tsunoda náði stigi í sinni fyrstu keppni í Bahrain þegar hann endaði í 9.sæti. Tímabilið byrjaði þó nokkuð brösulega því hann klessti bílnum sínum á öryggisvegg þrisvar sinnum í fyrstu sjö tímatökum tímabilsins. Tímabilið endaði þó á góðum nótum fyrir Tsunoda sem náði í 4. sæti í Abú Dabí sem var besti árangur Tsunoda til þessa í Formúlu 1. Tsunoda endaði í 14. sæti í heimsmeistaramótinu með 32 stig.

#### 2022
Árið 2022 var Tsunoda áfram í AlphaTauri sem og einnig Pierre Gasly. Tsunoda endaði Bahrain kappaksturinn í 8. sæti. En svo kom að Sádi-Arabíu kappakstrinum og Tsunoda gat ekki keppt í kappakstrinum vegna vélavandræða í bílnum.
Þrátt fyrir það náði hann í stig í þremur af fyrstu sex keppnum tímabilsins. Eftir það náði hann bara í stig í Bandaríska kappakstrinum í Texas þegar endaði keppnina í 10. sæti. Í september var staðfest að Tsunoda yrði áfram í AlphaTauri árið 2023.

Hann endaði tímabilið í 17. sæti með 12 stig en Gasly endaði tímabilið í 14. sæti. 
#### 2023
Pierre Gasly fór til Alpine árið 2023 og fékk Tsunoda þá nýjan liðsfélaga í Nyck De Vries. Í fyrstu fimm keppnum tímabilsins endaði Tsunoda þrisvar sinnum í 11. sæti og tvisvar sinnum í 10. Sæti. Næstu keppnir gengu brösulega hjá Tsunoda en hann náði í 10. sæti í Belgíska kappakstrinum sem voru hans fyrstu stig síðan í Aserbaídsjan. Tímabilið gekk ekki vel Nyck De Vries sem var látinn fara eftir 10. keppnir og Daniel Ricciardo tók við sæti hans. Ricciardo var aðeins búinn að keppa tvær keppnir þegar hann braut á sér hendina á æfingu fyrir hollenska kappaksturinn. Tsunoda fékk þá sinn þriðja liðsfélaga á tímabilinu í Liam Lawson. Eftir Belgíska kappaksturinn fékk Tsunoda ekki stig í næstu fimm keppnum tímabilsins og lenti m.a. í vélarbilun á upphitunarhring ítalska kappaksturins. Ricciardo sneri aftur eftir handabrotið í Bandaríska kappakstrinum í Texas og þar endaði Tsunoda í 8. sæti meðan Ricciardo endaði í 15. sæti. Tsunoda kláraði í stigasæti í tveimur af síðustu fjórum keppnum tímabilsins. Í held endaði Tsunoda í 14. sæti í heimsmeistaramótinu með 17. stig. 
#### 2024
Árið 2024 breytti AlphaTauri um nafn og varð að Visa Cash App RB. Tsunoda var en með liðinu eins og Ricciardo. Tsunoda byrjaði tímabilið vel og náði í stigasæti í fimm keppnum af fyrstu átta, m.a. náði hann tvisvar sinnum 7. sæti í Ástralíu og Miami. Tsunoda náði ekki í stig í Kanada, Spáni né Austurríki. Tsunoda endaði í 10. sæti í breska kappakstrinum og því níunda í Ungverjalandi. Tsunoda sagði í júlí að hann ætti skilið sætið hjá Red Bull Racing ef Sergio Pérez yrði látinn fara frá liðinu og fyndist það skrítið ef Liam Lawson fengi það sæti. Í næstu 7 keppnum tímabilsins skoraði Tsunoda ekki stig og datt úr keppni í þremur þeirra. Í millitíðinni fyrir Bandaríska kappaksturinn í Texas var Ricciardo látinn fara frá Racing Bulls og Liam Lawson varð þá aftur orðinn liðsfélagi Yuki Tsunoda. Tsunoda náði í stig í bæði í Brasilíu og Las Vegas og það voru hans síðustu stig það tímabilið. Hann endaði tímabilið í 12. sæti í heimsmeistaramótinu með 30 stig sem var hans besti árangur í Formúlu 1 til þessa fyrir heilt tímabil.
#### 2025
Fyrir tímabilið 2025 var Tsunoda en í Visa Cash App Racing Bulls. Liam Lawson var staðfestur í Red Bull Racing sem liðsfélagi Max Verstappen. Tsunoda fékk því nýjan liðsfélaga í Isack Hadjar. Tsunoda endaði í 12. Sæti í Bahrain og 16. sæti í Kína. En aðeins eftir tvær keppnir var Liam Lawson látinn skipta við Yuki Tsunoda þar sem Lawson var færður aftur í Racing Bull og Tsunoda fékk sætið í Red Bull Racing.

### Red Bull Racing (2025–áfram)
Yuki Tsunoda fékk Red Bull Racing sætið fyrir japanska kappaksturinn. Sagt var frá því að Honda hafi boðið Red Bull um 10 milljón bandaríkjadollara ef Tsunoda fengi sætið fyrir Japanska kappaksturinn. Tsunoda endaði í 12. sæti í japanska kappakstrinum. 

## Heimildir
*Yuki Tsunoda á formula1.com